《次韵唐师善见寄》
元代·方回

闻风足使鄙夫宽，家世言诗自杏坛。
万卷古书侔藏室，十年深谷隐王官。
大材益厚楩楠植，至宝终垂琬琰刊。
愧我老衰已无力，青云中道铩飞翰。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。